**Crna Gora**

**Zavod za zapošljavanje Crne Gore**

**Sektor za mjere aktivne politike zapošljavanja**

**POZIV NEZAPOSLENIM LICIMA**

**ZA UČEŠĆE U PROGRAMU „STOP SIVOJ EKONOMIJI“**

**BROJ: 05- 11105 od 13.05.2020. godine**

**I PREDMET POZIVA**

Zavod za zapošljavanje Crne Gore poziva nezaposlena lica, do 30 godina života, sa stečenim visokim obrazovanjem i radnim iskustvom u nivou obrazovanja u najkraćem trajanju od devet mjeseci, da uzmu učešća u Programu "Stop sivoj ekonomiji“. Program se može preuzeti sa sajta Zavoda za zapošljavanje Crne Gore – http://[www.zzzcg.me](http://www.zzzcg.me) .

Program će se sprovoditi za 210 nezaposlenih lica u trajanju od sedam mjeseci. Tokom trajanja programa učesnici će se uz rad osposobiti za pružanje tehničke podrške i pomoći službenim licima Poreske uprave – 84 lica, Uprave za inspekcijske poslove – 64 lica, Uprave policije – 44, Uprave carina – 14 lica i Ministarstva saobraćaja i pomorstva – 4 lica u suzbijanju sive ekonomije. Učesnici će se zaposliti, u programu, na određeno vrijeme u trajanju od sedam mjeseci, uz mjesečnu zaradu u neto iznosu 300 € .

**II PODNOSIOCI PRIJAVE NA POZIV**

Prijavu na poziv mogu podnijetinezaposlena lica iz evidencije Zavoda za zapošljavanje Crne Gore koja imaju:

* visoko obrazovanje, u obimu od najmanje 180 kredita,
* radno iskustvo u nivou obrazovanja u najkraćem trajanju od devet mjeseci i
* do 30 godina života.

**III VRIJEME, MJESTO I NAČIN PODNOŠENJA PRIJAVE**

Poziv nezaposlenim licima otvoren je od dana objavljivanja u sredstvima javnog informisanja i na sajtu Zavoda za zapošljavanje Crne Gore – <http://www.zzzcg.me>, a krajnji rok za prijem prijava na poziv je 25.05.2020. godine u 15 h.

Prijava na poziv podnosi se na obrascu (P1) koji se može preuzeti sa sajta Zavoda za zapošljavanje Crne Gore <http://www.zzzcg.me>. Podnosilac, uz prijavu na poziv podnosi CV na obrascu koji se može preuzeti sa sajta Uprave za kadrove – [www.uzk.co.me](http://www.uzk.co.me) i dokaz o stečenom radnom iskustvu u nivou obrazovanja. Prijava na poziv sa pratećom dokumentacijom šalje se kao preporučena pošiljka, na slijedeće adrese:

1. Područna jedinica Podgorica - Biro rada Podgorica – Novaka Miloševa br.6/1, Podgorica - za podnosioce prijave sa mjestom prebivališta u Podgorici, Danilovgradu, Cetinju, Tuzima i Golubovcima;
2. Područna jedinica Bar - Biro rada Bar – Bulevar 24.novembra H – 14, Bar - za podnosioce prijave sa mjestom prebivališta u Baru, Ulcinju i Budvi;
3. Područna jedinica Herceg Novi - Biro rada Herceg Novi – Partizanskih majki br. 4, Herceg Novi - za podnosioce prijave sa mjestom prebivališta u Herceg Novom, Tivtu I Kotoru;
4. Područna jedinica Nikšić - Biro rada Nikšić – Lazara Sočice br. 4, Nikšić - za podnosioce prijave sa mjestom prebivališta u Nikšiću, Plužinama i Šavniku;
5. Područna jedinica Pljevlja - Biro rada Pljevlja – Tanasija Pejatovića, br. 2, Pljevlja - za podnosioce prijave sa mjestom prebivališta u Pljevljima I Žabljaku;
6. Područna jedinica Bijelo Polje - Biro rada Bijelo Polje – Tomaša Žižića bb Bijelo Polje - za podnosioce prijave sa mjestom prebivališta u Bijelom Polju, Mojkovcu i Kolašinu;
7. Područna jedinica Berane - Biro rada Berane – 29. Novembra, br. 54, Berane - za podnosioce prijave sa mjestom prebivališta u Beranama i Andrijevici;
8. Područna jedinica Rožaje - Biro rada Rožaje – 30. Septembra, Rožaje - za podnosioce prijave sa mjestom prebivališta u Rožajama i Petnjici i
9. Područna jedinica Plav - Biro rada Plav – Racina, Plav - za podnosioce prijave sa mjestom prebivališta u Plavu i Gusinju.

Prijava podnijeta po isteku krajnjeg roka za prijem, prijava uz koju nije podnijet CV, prijava uz koju nije podnijet dokaz o stečenom radnom iskustvu, kao i prijava podnijeta od strane lica koje ne ispunjava uslove utvrđene pozivom, neće se razmatrati.

**IV KRITERIJUMI IZBORA**

Pripremu kandidata za učešće u programu izvršiće Zavod za zapošljavanje Crne Gore, a izbor učesnika programa Poreska uprava, Uprava za inspekcijske poslove, Uprava policije, Uprava carina i Ministarstvo saobraćaja i pomorstva. Izbor učesnika programa izvršiće se na osnovu poznavanja pozitivnih propisa kojima se uređuje oblast rada ovih organa i uprava, ličnih osobina i stavova o značaju formalnog poslovanja za socio - ekonomski razvoj zemlje, putem produbljenog intervjua.

Obavještenje o pozitivnim propisima kojima se uređuje oblast rada organa, odnosno uprava može se preuzeti sa sajta Zavoda za zapošljavanje Crne Gore <http://www.zzzcg.me>.

Vrijeme i mjesto organizovanja izbora učesnika biće dostupno 29.05.2020. godine na sajtu Zavod za zapošljavanje Crne Gore<http://www.zzzcg.me>.

**V INFORMACIJE**

Podnosioci prijava će, u roku od pet dana od dana donošenja odluke o izboru učesnika programa, biti obaviješteni o ishodu prijava.

Dodatne informacije u vezi sa pozivom zainteresovana lica mogu dobiti na telefone broj 020-405-255 i 020-405-218.